
 РЕГЛАМЕНТ (ЕС) .../... НА КОМИСИЯТА
 от 20.4.2017 година
 за определяне на референтната година и програмата за статистическите данни и за метаданните за преброяването на населението и жилищния фонд, както е предвидено в Регламент (ЕО) No 763/2008 на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 763/2008 на Европейския парламент и на Съвета от 9 юли 2008 г. относно преброяването на населението и жилищния фонд
 1
 , и по-специално член 5, параграфи 1 и 3 от него,
 като има предвид, че:
 (1)Съгласно член 5, параграф 1 от Регламент (ЕО) No 763/2008 Комисията следва да определи референтна година. Избраната от всяка държава членка референтна дата за данните за преброяването на населението и жилищния фонд, които трябва да бъдат предадени на Комисията, следва да попада в същата година.
 (2)Съгласно член 5, параграф 3 от Регламент (ЕО) No 763/2008 Комисията следва да приеме програма за статистическите данни и за метаданните за преброяването на населението и жилищния фонд, които да се предават на Комисията.
 (3)С цел да се осигури съпоставимост на данните от провежданите в държавите членки преброявания на населението и жилищния фонд и да се даде възможност за извършване на надеждни сравнения на равнището на Съюза, тази програма следва да бъде еднаква във всички държави членки.
 (4)По-специално е необходимо да бъдат определени съдържанието, формата и структурата на хиперкубовете, които следва да са еднакви във всички държави членки, специалните стойности на клетки и флаговете, които държавите членки могат да използват в тези хиперкубове, както и метаданните за темите.
 (5)С Регламент за изпълнение (ЕС) 2017/543 на Комисията
 2
 се определят техническите спецификации за обхванатите при преброяването теми и за техните разбивки, приложими по отношение на данните, които трябва да бъдат изпратени на Комисията за референтната 2021 година.
 (6)Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 С настоящия регламент се създава програма за статистическите данни и за метаданните за преброяването на населението и жилищния фонд, които трябва да бъдат предадени на Комисията (Евростат) за референтната 2021 г.
 Член 2
 Определения
 Прилагат се определенията, дадени в Регламент (ЕО) No 763/2008, и спецификациите, изложени в приложението към Регламент за изпълнение (ЕС) No 2017/543 на Комисията. За целите на настоящия регламент се прилагат и следните определения:
 1. „общо население“ на точно определен географски район означава всички лица, чието обичайно местопребиваване, както е определено в член 2, буква г) от Регламент (ЕО) No 763/2008, е в този географски район;
 2. „хиперкуб“ означава многоизмерна кръстосана таблица на разбивките, която съдържа стойност на клетка за измерването на всяка категория на всяка разбивка, нанесена в кръстосаната таблица по всяка от категориите на всяка друга разбивка, използвана в този хиперкуб;
 3. „стойност на клетка“ означава информацията, съдържаща се в клетка на хиперкуб. Стойността на клетка може да бъде или „цифрова стойност на клетка“ или „специална стойност на клетка“;
 4. „цифрова стойност на клетка“ означава цифрова стойност, която се съдържа в дадена